ผมจะสาธิตต่อสาธารณะชนเป็นครั้งแรก
ว่า เป็นไปได้ ที่จะถ่ายทอดวีดีโอ
จากหลอดไฟ LED ที่ซื้อหาได้ทั่วไป
ส่งไปยังโซลาร์ซลล์ที่ต่ออยู่กับคอมพิวเตอร์ ทำหน้าที่เป็นเครื่องรับสัญญาณ
วิธีนี้ใช้แต่แสงไฟ โดยไม่ต้องใช้ Wi-Fi เลย
คุณอาจสงสัยว่า แล้วมันสำคัญตรงไหน?
ที่สำคัญก็คือ
อินเตอร์เน็ตจะขยายออกไปอย่างมโหฬาร
ความเหลื่อมลํ้าเชิงดิจิตอล จะหมดไป
ทำให้เกิด "อินเตอร์เน็ตในทุกสิ่ง" ขึ้น ซึ่งก็คือ
อุปกรณ์นับพันล้านชนิด เชื่อมเข้ากับอินเทอร์เน็ตได้
ผมเห็นว่า การขยายของอินเทอร์เน็ตแบบนี้ จะทำได้
ก็ต่อเมื่อ มันใช้พลังงานเกือบจะเป็นกลาง
คือ ต้องใช้ระบบพื้นฐานที่มีอยู่ ให้มากเท่าที่จะทำได้
คือ การนำโซลาร์เซลและหลอด LED เข้ามาใช้
ผมทำการสาธิตสิ่งนี้เป็นครั้งแรก
ที่ TED ในปี 2011
เรื่องไลไฟ หรือ Light Fidelity
ไลไฟใช้หลอดแอลอีดีส่งข้อมูลเร็วเหลือเชื่อ
และยังทำได้ อย่างปลอดภัยและเชื่อมั่นได้
ข้อมูลถูกส่งผ่านทางแสง
และเข้ารหัสโดยการเปลี่ยนระดับความสว่าง อย่างซับซ้อน
ถ้ามองไปรอบตัว เราจะเห็นหลอดไฟ LED มากมาย
จึงมีระบบเครื่องส่งไลไฟมากมายรอบตัว
แต่จนถึงขณะนี้ เรากลับใช้เครื่องจับภาพขนาดเล็ก
เพื่อรับข่าวสารที่ถูกเข้ารหัส อยู่ในข้อมูล
เมื่อผมต้องการหาวิธีเอาระบบพพื้นฐานที่มีอยู่
มาใช้รับข้อมูลจากจากแสงไลไฟของเรา อีกด้วย
เหตุนี้ผมจึงสนใจศึกษาแผงและโซลาร์เซลล์
โซลาร์เซลล์จะซึมซับแสง เปลี่ยนเป็นพลังงานไฟฟ้า
เหตุนี้ ทำให้ใช้โซลาร์เซลล์ ชาร์จมือถือได้
แต่เราต้องจำไว้ว่า
ข้อมูลนั้นถูกเข้ารหัส โดยการปรับระดับความสว่างของหลอด
ถ้าแสงที่เข้ามานั้น ผันผวน
พลังงานที่เก็บได้จากโซล่าเซลล์ ก็เช่นกัน
หมายถึงว่า เรามีกลไกที่เป็นหลักๆ อยู่แล้ว
เพื่อที่จะรับข้อมูลโดยแสง และโดยโซลาร์เซลล์
เพราะความผันผวนของพลังงาน ที่เก็บได้มานั้น
ก็มีลักษณะเดียวกัน กับข้อมูลที่ถูกส่งมา
แน่นอนครับ คำถามก็คือ เราจะ
รับการเปลี่ยนระดับความสว่าง เพียงเล็กน้อยและอย่างรวดเร็ว
เช่นแสงที่ส่งออกมาจากหลอด LED ได้หรือไม่
และคำตอบก็คือ ได้ครับ เราสามารถทำได้
เราได้แสดงในห้องทดลองแล้วว่า
เราสามารถรับข้อมูลได้ถึง 50 เมกะบิต ต่อ วินาที
จากโซลาร์เซลล์มาตรฐาน ที่มีขายอยู่ทั่วไป
เร็วกว่าการเชื่อมต่อทางสายโทรศัพท์ปัจจุบัน
ตอนนี้ ผมจะแสดงให้ดู ในทางปฏิบัติ
ในกล่องนี้คือหลอด LED มาตรฐาน ที่มีขายทั่วไป
นี่คือ โซลาร์เซลล์มาตรฐาน ที่มีขายทั่วไป
ต่อไว้กับโน้ตบุ๊คคอมพิวเตอร์
เรายังมีเครื่องมือตรงนี้อีกด้วย
เพื่อให้เห็นภาพพลังงาน ที่ได้จากโซลาร์เซลล์
เครื่องมือนี้ แสดงค่าระดับหนึ่งอยู่ ในขณะนี้
เพราะโซล่าเซลล์ ได้รับแสงภายนอกเข้ามาแล้ว
ตอนนี้ สิ่งที่ผมอยากจะทำอันแรก คือ เปิดไฟ
ง่ายๆ ผมก็แค่เพียงเปิดไฟ
สักครู่หนึ่ง
ที่คุณจะเห็นคือ เข็มกระโดดไปทางขวา
ครับ โซลาร์เซลล์ ณ ขณะนี้
กำลังเก็บพลังงาน จากแหล่งแสงเทียมนี้
ถ้าผมปิดไฟ เราจะเห็นมันตกลงมา
ผมเปิดไฟ...
เราจึงเก็บเกี่ยวพลังงาน ด้วยโซลาร์เซลล์
ขั้นต่อไป ผมจะเริ่มการส่งข้อมูลวิดีโอ
ผมทำได้ โดยการกดปุ่มนี้
ขณะนี้หลอด LED กำลังส่งข้อมูลวีดีโออยู่
โดยการปรับระดับความสว่างของหลอด ในแบบที่ละเอียดมากๆ
ในแบบที่คุณมองไม่ออก ด้วยสายตา
เพราะการเปลี่ยนนั้น เร็วเกินกว่าจะมองเห็น
แต่เพื่อที่จะพิสูจน์จุดนี้
ผมก็จะปิดกั้นแสงจากโซลาร์เซลล์ไว้
ลำดับแรก คุณจึงเห็นการเก็บพลังงาน ตกลงมา
และวีดีโอก็หยุดไปด้วย
ถ้าเอาที่ปิดกั้นออก วีดีโอก็จะเริ่มใหม่
(เสียงปรบมือ)
ผมสามารถทำซํ้าได้อีก
หยุดส่งวีดีโอ การเก็บพลังงานก็หยุดไปด้วย
นี่ก็เพื่อแสดงว่า โซลาร์เซลล์ ทำหน้าาที่เป็นตัวรับสัญญาณ
ทีนี้ ลองนึกถึงหลอดไฟแอลอีดีตามถนนมีหมอกลง
ผมจึงต้องการจะจำลองหมอก
เพราะเหตุนี้ ผมจึงนำผ้าเช็ดหน้ามาด้วย
(เสียงหัวเราะ)
ผมจะเอาผ้าเช็ดหน้า ไปวางบนโซล่าเซลล์
ลำดับแรก คุณจะสังเกตเห็น
พลังงานที่เก็บไว้ ตกลงมา อย่างที่คาดไว้
แต่ขณะนี้ วีดีโอก็ยังเดินอยู่
นี่ก็หมายความว่า แม้ว่าจะถูกปิดกั้นไว้
ก็ยังคงมีแสงเล็ดลอด ผ่านผ้าเช็ดหน้าเข้าไป
โซล่าเซลล์ จึงถอดรหัสและสตรีมข้อมูลได้
กรณีนี้ คือ วีดีโอซึ่งความละเอียดของภาพสูง
สำคัญตรงนี้ คือ โซลาร์เซลล์กลายเป็นตัวรับ
สัญญาณไร้สายความเร็วสูง เข้ารหัสไว้ในแสง
ขณะยังคงทำงานสำคัญ เป็นเครื่องเก็บพลังงาน
นั่นก็คือเหตุที่ว่า ทำไมจึงเป็นไปได้
ที่จะติดโซลาร์เซลล์ที่ใช้กัน บนหลังคาบ้าน
เป็นตัวรับอินเตอร์เน็ตความเร็วสูง
จากสถานีเลเซอร์บนเนินเขาใกล้ๆ หรือเสาไฟฟ้า
ไม่สำคัญว่า ลำแสงไปตกลงที่ไหนบนโซลาร์เซลล์
และวิธีนี้ก็ใช้ได้กับ
โซลาร์เซลล์โปร่งแสง ที่ใส่กับหน้าต่าง
โซลาร์เซลล์ที่ใช้กับสัญญาณไฟตามถนน หรือ
โซลาร์เซลล์ใส่ในเครื่องมือหลายพันล้านชนิด
ซึ่งจะก่อรูปมาเป็น "อินเตอร์เน็ตในทุกสิ่ง"
เพราะว่า โดยธรรมดาแล้ว
เราไม่อยากจะชาร์จเครื่องมือพวกนี้ แบบปกติ
หรือที่แย่กว่าเปลี่ยนแบตเตอรีทุก 2-3 เดือน
อย่างที่ผมบอก
นี่เป็นครั้งแรก ที่ผมแสดงให้ดูในที่สาธารณะ
ซึ่งอย่างมากก็เป็น การสาธิตในห้องทดลอง
เป็นต้นแบบ
แต่ทีมงานและผมมั่นใจว่าเราจะทำตลาดได้
ภายใน 2-3 ปีข้างหน้า และเราหวังว่า
จะสามารถช่วยปิดความเหลื่อมลํ้าเชิงดิจิตอล
และยังมีส่วนช่วยเชื่อมต่อ
อุปกรณ์นับพันล้านที่ต่อกับอินเทอร์เน็ต
และทั้งหมดนี้ จะไม่ทำให้เกิด
การเติบโตในใช้พลังงานอย่างมโหฬาร--
จากโซลาร์เซลล์ แต่กลับจะเป็นตรงกันข้าม
ขอบคุณครับ
(เสียงปรบมือ)